Vapaat tontit - Vehmaa
Etusivu / Asuminen ja tekniset palvelut / Muuta Vehmaalle / Vapaat tontit
Suomi Satayksi – Tontti Satayksi
Vehmaan kunta myy Suomen juhlavuoden jatkoksi reilun kokoisia tontteja vuoden 2018 loppuun saakka hintaan 101 euroa/tontti.
Omaa rauhaa ja merellistä luontoa – siinä Rautilan viehättävyys pähkinänkuoressa. Valtakunnallisestikin arvokkaan kulttuurimaiseman sylissä sijaitsevalla alueella on 30 tonttia, joiden joukosta löytyy se täydellinen paikka myös sinun unelmiesi omakotitalolle.
Vehmassalmen äärellä sijaitsevan tonttialueen erikoisuus on kyläyhdistyksen rantasauna, joka hellii löylyillään asukkaita ympäri vuoden. Reippailu monipuolisissa ulkoilumaastoissa antaa virtaa arkeen ja uimaranta houkuttelee kesäisin loikoilemaan. Veneilyn ystävä vuokraa kulkupelilleen paikan venelaiturilta, kiven heiton päästä omasta ulko-ovesta. Myös Rautilan kulkuyhteydet ovat kunnossa ja esimerkiksi työmatka Turkuun tai Uuteenkaupunkiin taittuu tuossa tuokiossa.
Tonttien koot noin 1400 m2 – 1900 m2
Rautilan kaava – kysy lisää vapaista tonteista!
Lammenmäen asuinalue sijaitsee kauniin kangasmetsän siimeksessä, mutta silti lyhyen matkan päässä Vehmaan keskustasta ja sen palveluista. Kehittyvä asuinalue täyttää monen perheen toiveet: rauhallinen asuinympäristö ja tärkeimmät palvelut samassa paketissa. Alueen tonttien kirjo on monipuolinen, erikokoisia tasamaa- ja rinnetontteja – kaikki toinen toistaan houkuttelevampia.
Luonto on Lammenmäellä lähellä ja sitä on joka puolella. Siksi myös alueen ulkoilumahdollisuudet ovat sanalla sanoen mallillaan: hiihdä, lenkkeile tai harrasta hyötyliikuntaa sienestyksen ja marjastuksen parissa. Asuinaluetta kiertävä luontopolku kutsuu lapsiperheen yhteiselle retkelle vehreään luontoon. Polulle on merkitty 27 kiehtovaa kohdetta.
Tonttien koot noin 1000 m2
Lammenmäen kaava – kysy lisää vapaista tonteista!
Ydinkeskustassa kaikkien palveluiden lähellä sijaitsevat tontit.
Tonttien koot noin 800m2 – 1200m2
Muutamia vapaana, ole nopea!
Vehmaa – lähellä kaikkea!
Lisätietoa rakentamisesta löydät rakennusvalvontamme kautta
Kunnanjohtaja Ari Koskinen puh. 050 386 6142
Vehmaa tarjoaa laadukkaat palvelut kaikille ikäryhmille. Tutustu palveluihin verkkosivuillamme:
Aktiiviset kyläyhdistykset
Sosiaali- ja tereyspalvelut – oma ja kiitelty terveyskeskus
Vapaa-aikatoimen kurssit, leirit ja puuhat lapsiperheille
Kampanjan lisäksi Vehmaalle on tarjolla kaavoittamattomilla alueilla rakennuspaikkoja erillisten ehtojen mukaan erillisin hinnoin.
Kunnanhallituksen 15.1.2018, § 22, päättämän tonttikampanjan kaupanehdot/velvoitteet ovat seuraavat:
1. Tonttikampanjan tontit
-Vehmaan kunnan omistamat vapaat tontit kaavoitetuilla alueilla (Rautila, Lammenmäki, Vinkkilä) sekä kunnan omistamat tontit Himoisissa.
2. Ostoehdot
-Ostajiksi hyväksytään sekä rakennusliikkeet tai rakennuttajat että yksityishenkilöt.
-Tonttikampanja määräyksineen on voimassa 31.12.2018 asti.
-Rakennustyöt ostetuilla tonteilla voidaan aloittaa, kun rakennusluvat on myönnetty.
-Rakentaminen on aloitettava vuoden kuluessa kaupanteosta.
-Rakennuksen tulee olla muuttovalmiina/osittain loppukatseltavissa kolmen vuoden kuluessa rakennustöiden aloittamisesta lukien.
4. Sopimussakko
-Kauppakirjaan sisällytetään sopimussakko tässä päätöksessä määrättyjen velvotteiden noudattamiseksi. Sopimussakko on 5.000,00 €.
-Kampanja ei koske Rautilan alueella sijaitsevaa Kauppilan tonttia 918-451-1-2.
Kiinteistö Oy Vehmaan Vuokrataloilla on kuusi vuokrarivitaloa, joista viisi sijaitsee Vinkkilän alueella ja yksi Rautilassa.
Uusi puurakenteinen yhtenäiskoulu täydentää yhdessä liikuntahallin sekä lasten ja nuorten palveluiden kanssa visiota elinvoimaisesta kunnasta,